দ্বিতীয় টি২০-তে হেরে লজ্জার রেকর্ড ভারতের!

ওয়েব ডেস্ক : বৃহস্পতিবার দক্ষিণ আফ্রিকার (South Africa) বিরুদ্ধে লজ্জার হার হেরেছে ভারত (India)। ৫১ রানে দ্বিতীয় টি২০ ম্যাচ হারতে হয়েছে টিম ইন্ডিয়াকে (Team India)। গোটা ম্যাচে প্রথমে বোলিংয়োর ব্যর্থতা। তার পরে ব্যাটিং বিপর্যয়ের কারণে হারতে হয়েছে ভারতকে। এর ফলে লজ্জার রেকর্ডও গড়েছে গৌতম গম্ভীরের ভারত। অন্যদিকে নতুন রেকর্ড তৈরি করেছে দক্ষিণ আফ্রিকাও।

বৃহস্পতিবার ঘরের মাঠেই ৫১ রানে হারতে হয়েছে ভারতকে (India)। এটাই হল দেশের মাটিতে ভারতের সবচেয়ে বড় ব্যবধানে হার। এর আগে ২০২২ সালে ৪৭ রানে হেরেছিল ভারত। সেই সময়ও প্রতিপক্ষ ছিল দক্ষিণ আফ্রিকা। তার আগে ২০১৬ সালে নিউজিল্যান্ডের বিরুদ্ধে ৪৭ রানে হেরেছিল টিম ইন্ডিয়া। কিন্তু, গতকাল ঘরের মাঠে টি২০ ক্রিকেটে সবথেকে বড় ব্যাবধানে হারার রেকর্ড গড়লেন সূর্যকুমার যাদবরা।

আরও খবর : প্রিয় ক্লাবের অবনমন! ক্ষুব্ধ হয়ে স্টেডিয়ামে আগুন ধরাল সমর্থকরা

অন্যদিকে, নতুন রেকর্ড তৈরি করেছে দক্ষিণ আফ্রিকাও। টি২০তে ভারতের বিরুদ্ধে সবথেকে বেশিবার জেতার রেকর্ড তৈরি করেছে প্রোটিয়ারা। এতদিন এই রেকর্ড ছিল অস্ট্রেলিয়া ও ইংল্যান্ডের কাছে। তারা ভারতের বিরুদ্ধে ১২টি করে ম্যাচ জিতেছিল।

অন্যদিকে, টি২০ ম্যাচে পেসারদের বিরুদ্ধে ১০ উইকেট হারিয়েছে ভারত (India)। টিম ইন্ডিয়ার আগে এমন লজ্জার রেকর্ড রয়েছে ওয়েস্ট ইন্ডিজ ও পাকিস্তানের। তারা যথাক্রমে ২০২২ ও ২০২৪ সালে পেসারদের বিরুদ্ধে ৯টি উইকেট হারিয়েছিল। তবে তাদেরকে টপকে গেল ভারত।